వాషింగ్టన్ : భారతదేశంతో అమెరికా సంబంధాలు బలపడటం కొనసాగుతుందని శ్వేత సౌధంలో అత్యున్నతాధికారి తెలిపారు. అయితే ఐక్యరాజ్య సమితి భద్రతా మండలిలో శాశ్వత సభ్యత్వం గురించి ఎటువంటి వైఖరిని వెల్లడించలేదు.రోజువారీ నిర్వహించే పత్రికా సమావేశంలో వైట్ హౌస్ ప్రెస్ సెక్రటరీ సియాన్ స్పైసర్ సోమవారం మాట్లాడారు. ప్రధాన మంత్రి నరేంద్ర మోదీ, అమెరికా అధ్యక్షుడు డొనాల్డ్ ట్రంప్ మధ్య జరిగిన ఫోన్ సంభాషణను విలేకర్లు ప్రస్తావించినపుడు సియాన్ మాట్లాడుతూ ఇరువురు (మోదీ, ట్రంప్) చాలా బాగా మాట్లాడుకున్నారన్నారు. ఉభయ దేశాల మధ్య సంబంధాలు బలోపేతమవడం కొనసాగుతుందన్నారు.అయితే ఐక్య రాజ్య సమితి భద్రతా మండలి విస్తరణ గురించి అడిగిన ప్రశ్నకు స్పైసర్ స్పందించలేదు. ఈ మండలిలో భారతదేశానికి సభ్యత్వం ఇచ్చేందుకు గత అధ్యక్షుడు బరాక్ ఒబామా మద్దతు ప్రకటించిన విషయాన్ని ప్రస్తావించినపుడు స్పైసర్ సమాధానం ఇవ్వలేదు. ఐక్యరాజ్య సమితిలో అమెరికా రాయబారి నిక్కీ హాలీ పనితీరును స్పైసర్ ప్రశంసించారు.
vashington : bhaaratadesamto america sambandhaalu balapadatam konasaagutundani shwetha soudhamlo atyunnataadhikaari telipaaru. ayithe aikyarajya samiti bhadrata mandalilo saashwata sabhyatvam gurinchi etuvanti vaikharini velladinchaledu.rojuwari nirvahinche patrika samavesamlo white hous press secretery sian spicer somavaram matladaru. pradhaana mantri narendra modii, america adhyakshudu donald trump madhya jarigina fon sambhaashananu vilekarlu prastaavinchinapudu sian maatlaadutuu iruvuru (modii, trump) chala baga matladukunnaranna. ubhaya deshaala madhya sambandhaalu balopetamavadam konasaagutundannaaru.ayithe aikya rajya samiti bhadrata mandali vistarana gurinchi adigina prasnaku spicer spandinchaledu. ee mandalilo bhaaratadesaaniki sabhyatvam ichenduku gatha adhyakshudu barak obama maddatu prakatinchina vishayaanni prastaavinchinapudu spicer samadhanam ivvaledu. aikyarajya samitilo america rayabari nikki haali paniteerunu spicer prasamsinchaaru.